CELEX: 32021R1696
Language: da
Date: 2021-09-21 00:00:00
Title: Rådets forordning (EU) 2021/1696 af 21. september 2021 om udvidelse af anvendelsen af Europa-Parlamentets og Rådets forordning (EU) 2021/840 om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (»Pericles IV-programmet«) til også at omfatte de medlemsstater, der ikke deltager i euroen

23.9.2021   
               
               
                  DA
               
               
                  Den Europæiske Unions Tidende
               
               
                  L 336/1
               
            
         RÅDETS FORORDNING (EU) 2021/1696
         af 21. september 2021
         om udvidelse af anvendelsen af Europa-Parlamentets og Rådets forordning (EU) 2021/840 om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (»Pericles IV-programmet«) til også at omfatte de medlemsstater, der ikke deltager i euroen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 352,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til godkendelse fra Europa-Parlamentet (1),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2021/840 (2) etablerer et handlingsprogram for udveksling, bistand og uddannelse med henblik på beskyttelse af euroen mod falskmøntneri (»Pericles IV-programmet«), der gælder i medlemsstaterne i overensstemmelse med traktaterne. I henhold til artikel 139 i traktaten om Den Europæiske Unions funktionsmåde gælder foranstaltningerne vedrørende anvendelsen af euroen omhandlet i artikel 133 ikke for medlemsstater med dispensation.
                  
               
                     (2)
                  
                  
                     Den udveksling af oplysninger og personale samt den bistand og de uddannelsesforanstaltninger, der iværksættes under Pericles IV-programmet, bør imidlertid være ensartet overalt i Unionen. Der bør derfor tages skridt til at sikre euroen samme grad af beskyttelse i de medlemsstater, hvor den ikke er officiel valuta.
                  
               
                     (3)
                  
                  
                     For at sikre kontinuiteten i ydelsen af støtte på det relevante politikområde og muliggøre gennemførelsen af Pericles IV-programmet fra begyndelsen af den flerårige finansielle ramme 2021-2027 bør denne forordning træde i kraft hurtigst muligt og finde anvendelse med tilbagevirkende kraft fra den 1. januar 2021 —
                  
               VEDTAGET DENNE FORORDNING:
         
            Artikel 1
            Anvendelsen af forordning (EU) 2021/840 udvides til også at omfatte andre medlemsstater end de deltagende medlemsstater som defineret i artikel 1, litra a), i Rådets forordning (EF) nr. 974/98 (3).
            Enheder fra disse medlemsstater er berettigede til finansiering, når de er kompetente myndigheder som omhandlet i artikel 9 i forordning (EU) 2021/840.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. september 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  Godkendelse af 18.5.2021 (endnu ikke offentliggjort i EUT).
         
            (2)  Europa-Parlamentets og Rådets forordning (EU) 2021/840 af 20. maj 2021 om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (»Pericles IV-programmet«) og om ophævelse af forordning (EU) nr. 331/2014 (EUT L 186 af 27.5.2021, s. 1).
         
            (3)  Rådets forordning (EF) nr. 974/98 af 3. maj 1998 om indførelse af euroen (EFT L 139 af 11.5.1998, s. 1).